Täna esitleti Eesti Meteoroloogia ja Hüdroloogia Instituudis raamatut "Eesti ilma riskid". Raamatu koostas Tiina Tammets, teadustoimetaja oli Ain Kallis.
Kaasautorite nimekiri oli väga pikk. Pildil Tiina Tammets ja EMHI peadirektor Jaan Saar.
Ain Kallis: "Raamatu esitlus oli juba varakult planeeritud tormijärgsele ajale"
"Millised tsüklonid põhjustavad Eestis tormi? Kuidas äike tekib? Kuidas ennast trombi eest kaitsta?" Neile ja veel väga paljudele küsimustele saab vastuse raamatust "Eesti ilma riskid".
EMHI peadirektori Jaan Saare sõnul on käesolev raamat suureks abiks ilmaprotsesside mõistmisel ning nendega kaasneda võivate riskide hindamisel. Samuti annab raamat projekteerijatele ja planeerijatele vajalikku teavet mitmesugustest riskidest, millele on oluline pöörata suurt tähelepanu. Analüüsitud on kõikvõimalikke ilmariske - äärmuslike ilmaolude tekketingimusi, looduskatastroofide põhjustatud kahjusid ning abinõusid nende ennetamiseks. Raamat annab ülevaate ekstreemsetest ilmanähtustest, nende sagedusest ja territoriaalsest jaotumusest ning tutvustab asjakohaseid mõisteid. Jaan Saar usub, et "Eesti ilma riskid" on kasulik lugemisvara ka hüdrometeoroloogiat õppivatele tudengitele ja elupaika valivatele inimestele. Ei saa jätta märkimata, et võrdlus mujal maailmas toimunud hüdrometeoroloogiliste katastroofidega annab selget tunnistust sellest, kui oskuslikult meie esivanemad endale elukoha valisid.
Ohtrate illustratsioonidega raamatus on enamus fotosid pärit siitsamast ilm.ee pildigaleriidest.
Kasutatud on järgmiste ilm.ee autorite töid:
Fotod: ilm.ee